Primul dintr-o nouă serie romantasy seducătoare de la autoarea bestsellerului #1 New York Times Scarlett St. Clair. Alungată și trădată, Lilith se ridică din umbrele trecutului său pentru a revendica o putere interzisă - și un destin scris cu sânge și dorință. Ea este începutul și sfârșitul. Ea este pacea și haosul. Ea este teroarea care bate la porți. Îndepărtată de familia sa puternică, Lilith Leviathan găsește refugiu în Nineveh, un district al orașului Eden dedicat păcatului. Acolo, își folosește magia pentru a fura ca să trăiască, atrăgând atenția celor cinci familii conducătoare, precum și a bisericii, care se așteaptă ca femeile să rămână evlavioase și tăcute. Când Lilith intră în posesia unei lame frumoase, crede că toate grijile ei s-au terminat… până când cumpărătorul ei obișnuit moare în timp ce o inspecta. Disperată, Lilith apelează la singurul bărbat care o poate ajuta: Zahariev, șeful familiei Zareth și conducătorul Nineveh-ului. Moneda lui este informația, iar puterea lui este șantajul, deși a avut mereu o slăbiciune pentru Lilith. Dar când apare pumnalul, nu este sigur că o poate proteja de ceea ce urmează. Împreună, pornesc într-o misiune de a descoperi adevărata putere care guvernează lumea lor. Pe măsură ce viețile lor se împletesc, Lilith realizează că Zahariev este mai mult decât un prieten, însă devotamentul lor unul față de celălalt reprezintă o amenințare - pentru adevăr, pentru biserică și pentru cei care vor să distrugă totul.